פסטיבל הקולנוע ירושלים

**פסטיבל הקולנוע ירושלים** (או בשמו הנפוץ **פסטיבל ירושלים**) הוא פסטיבל קולנוע בינלאומי הנערך מדי שנה בירושלים. הפסטיבל נוסד ביולי 1984 ומאז הפך לאירוע מרכזי בישראל ליוצרי קולנוע ושוחריו. מדי קיץ, במהלך עשרה ימים מוקרנים בפסטיבל למעלה מ-200 סרטים מכ-60 מדינות, לצד מגוון אירועים, סדנאות מקצועיות ומפגשים עם יוצרים ידועים.

## היסטוריה
250px|ממוזער|שמאל|כרזת הפסטיבל בשנת 1990
250px|ממוזער|שמאל|הפסטיבל בשנת 2009
יוזמת הפסטיבל היא כלת פרס ישראל ומקימת סינמטק ירושלים, ליה ון ליר, לאחר שב–1983 הוזמנה לשפוט בפסטיבל הקולנוע בקאן, החליטה לייסד פסטיבל סרטים בינלאומי במתכונת דומה בישראל. כבר בשנתו הראשונה זכה הפסטיבל לארח דמויות מרכזיות מתחום הקולנוע כמו ז'אן מורו, ליליאן גיש, וורן בייטי וג'ון שלזינגר.

במהלך הפסטיבל מוקרנים, הן סרטים ישראליים והן סרטים בינלאומיים, ואף סרטים שאינם נמנים עם הזרם המרכזי והמקובל של הקולנוע העכשווי, כמו סרטים המשתייכים לקטגוריות האוונגרד, התעודה, הקלאסיקה המשוחזרת, האנימציה וכן רטרוספקטיבות רחבות-יריעה של יוצרי קולנוע גדולים.

החל משנת 2005 מתקיים בפסטיבל **אירוע הפיצ'פוינט השנתי** אשר נועד להוות פלטפורמה עבור יוצרים ישראלים להציג פרויקטים עלילתיים באורך מלא המצויים בתהליכי פיתוח והפקה מתקדמים בפני אישים נבחרים מתעשיית הקולנוע הבינלאומית. האירוע מאפשר ליצור אפיקי תקשורת בינלאומיים, להרחיב את מקורות המימון של הפרויקטים, ולקדם קופרודוקציות ושיתופי פעולה פוטנציאליים.

בשנת 2020, בגלל מגפת הקורונה, הפסטיבל נדחה מאוגוסט לחנוכה והוא התקיים באתר האינטרנט של הסינמטק, וניתן היה לצפות בהקרנות הפסטיבל באופן מקוון בלבד.

## תחרויות הנערכות בפסטיבל
הפסטיבל מפנה זרקור לקולנוע הישראלי, תוך קיומן של תחרויות נושאות פרסים וחשיפה של היצירה המקומית בפני אנשי מקצוע ועיתונאים מרחבי העולם וקיומן של בכורות ישראליות לצד רטרוספקטיבות של מיטב היצירה הישראלית. במסגרת התחרויות, חולקו בעשורים האחרונים קרוב לעשרה מיליון דולר ליוצרים ישראלים בתחומי הקולנוע העלילתי, התעודי, סרטי סטודנטים, סרטים קצרים.

הפסטיבל מקיים תחרויות יוקרתיות וביניהן **תחרות לקולנוע בינלאומי**, **תחרות "ברוח החופש"** ליצירות קולנוע העוסקות בחתירה הנצחית של האדם לחופש ולצדק, **תחרות "אומנות בצומת"** לקולנוע ניסיוני **ופרסי "היצירה הצעירה**" לסרטי גמר של תלמידי תיכון בישראל.

### פרסים לקולנוע ישראלי
בפסטיבל הקולנוע מתמודדים סרטים בתחרויות שונות.

### רשימת הזוכים בפרס וולג'ין/חג'ג' לסרט עלילתי באורך מלא

### רשימת הזוכים בפרס וולג'ין/ואן ליר/דיאמונד לסרט התיעודי הטוב ביותר

### פרסים לקולנוע בינלאומי

## אורחי הפסטיבל
בין אורחי הפסטיבל לאורך השנים: טרנס מאליק, ג'ניפר ג'ייסון לי, שארלוט גינסבורג, מישל חזנוויצ'וס, האחים דארדן, קלוד לנצמן, לואי גארל, קוונטין טרנטינו, הלן מירן, לורי אנדרסון, ג'ון טורטורו, דייוויד מאמט, לייב שרייבר, ריצ'רד לינקלייטר, מוחסן מח'מלבאף, ז'אן רנו, תיאו אנגלופולוס, רומן פולנסקי, דברה וינגר, שנטל אקרמן, אנתוני מינגלה, בן אטל, קירק דאגלס, אנג לי, מיכאל קאקויאניס , וים ונדרס, רוברטו בניני, קלוד ללוש, קשישטוף קישלובסקי, רוברט דה נירו, הארווי קייטל, מייק לי, ורן בייטי, ליליאן גיש, גל גדות.

## אירועי חוצות
בשנים האחרונות התרחב אל לקהלים חדשים עם פרויקטים כמו "****" ו"משאיות הקולנוע" (הקרנות חוץ בשכונות השונות בירושלים) ופרויקט פארקולנוע, מתחם חדש שהשיק הפסטיבל בגן העצמאות ובו מתקיימים מפגשים עם כוכבי טלוויזיה, הקרנות, הופעות של אמנים עכשוויים ואטרקציות קולנועיות לילדים. בנוסף מתקיימים הקרנות סרטים, מופעים, קונצרטים קולנועיים ושלל אירועי חוצות נוספים.

## אולמות ההקרנה
מכיוון שארבעת אולמות הסינמטק הירושלמי אינם יכולים להכיל את כל ההקרנות, בזמן הפסטיבל "מתפשט" הפסטיבל לאולמות נוספים ברחבי ירושלים. בין האולמות שבהם נערכו, במהלך השנים, הקרנות מחוץ לסינמטק: תיאטרון ירושלים, קולנוע לב סמדר, מרכז שרובר לתרבות, מרכז מורשת מנחם בגין, בית שמואל, ואוהל זמני שהוקם במדשאה למרגלות בניין הסינמטק.

## אירוע הפתיחה בבריכת הסולטן
פסטיבל הקולנוע ירושלים נפתח באופן מסורתי בבריכת הסולטן המכילה 5,000 צופים – שוחרי קולנוע, אישי ציבור ויוצרים ידועי שם מרחבי העולם. זהו האירוע הקולנועי הגדול בישראל, ובין הגדולים בעולם.

## ביקורות
בספטמבר 2025, יותר מ-1,200 אנשי תעשיית הקולנוע והטלוויזיה חתמו על עצומה בה הם מתחייבים שלא לעבוד עם מוסדות וחברות קולנוע ישראליות, בפרט פסטיבל הקולנוע בירושלים, שלטענתם "מעורבות בפשעי מלחמה, ג'נוסייד ואפרטהייד נגד העם הפלסטיני". הארגון טען כי רוב מוסדות וחברות הקולנוע בישראל מעולם לא תמכו בזכויות המלאות של הפלסטינים.

## קישורים חיצוניים

* 
* פסטיבל הקולנוע ירושלים באתר IMDb

## הערות שוליים

ירושלים
קולנוע